हैदराबाद क्रिकेट एसोसिएशन को लिखे पत्र में रायुडू ने कहा, कि मैं लाल गेंद की क्रिकेट से संन्यास ले रहा हूं ताकि सफेद बॉल के साथ खेली जाने वाली क्रिकेट पर ध्यान दे सकूं। रायुडू ने पत्र में लिखा, मैं आगे राष्ट्रीय और घरेलू क्रिकेट टीम के लिए सीमित ओवरों की क्रिकेट खेलता रहूंगा। मैं बीसीसीआई, हैदराबाद क्रिकेट संघ, बड़ौदा क्रिकेट संघ और विदर्भ क्रिकेट संघ को मुझे पिछले कई सालों में मौके देने के लिए धन्यवाद देता हूं।